Timpul trece diferit pentru fiecare persoană, iar experiența poate să se schimbe dramatic în funcție de emoții și evenimentele din viața fiecăruia.
O oră are 60 de minute și o săptămână are șapte zile, dar experiența ta poate să se schimbe dramatic în funcție de emoțiile tale, de noutate și de evenimentele care au loc.
Atunci când aștepți vești proaste, timpul pare să treacă încet. Timpul pare, de asemenea, mai dilatat când în jurul tău există schimbare, mai multă noutate.
Percepția subiectivă a timpului poate influența psihologia. De exemplu, oamenii sunt mai dispuși să ierte pe cineva dacă un incident dureros pare mai îndepărtat, indiferent când s-a întâmplat în realitate.
În relații, toate amintirile și acțiunile partenerilor noștri sunt filtrate prin prisma timpului subiectiv, deși este posibil să nu ne dăm seama de acest lucru.
Într-un studiu recent, psihologul de sănătate sexuală și de relații Amy Muise și colegii ei au examinat timpul subiectiv și modul în care acesta ar putea influența modul de gândire al cuplurilor cu privire la frecvența sexuală.
Muise le-a cerut cuplurilor să completeze jurnale timp de 21 de zile. Un număr de 121 de cupluri au trimis aproape 4.500 de înregistrări în trei săptămâni.
Jurnalele au relevat că modul în care oamenii au perceput rapid sau încet trecerea timpului de la ultima dată când au avut sex a variat, iar percepția lor ar putea influența ceea ce cred despre relațiile lor.
De exemplu, indiferent cât timp a trecut de fapt, atunci când oamenii simțeau subiectiv că a trecut mult timp de când au avut parte de relații sexuale, adesea aveau o satisfacție și o dorință sexuală mai scăzută.
La rândul lor, nivelurile ridicate de satisfacție sexuală și dorință au influențat, de asemenea, experiența unei persoane cu timpul.
Acești oameni au notat că simțeau cum timpul trece mai încet până la următoarea dată când aveau din nou parte de sex.
Când oamenii așteaptă cu nerăbdare ceva, timpul pare să treacă mai încet, spune Muise, iar lucrul acesta, cel mai probabil, că l-a observat fiecare dintre noi, la un moment dat.